पाएं अपने शहर की ताज़ा ख़बरें और फ्री ई-पेपरडाउनलोड करें
शिक्षाविद, साहित्यकार एवं समाजसेवी अमीर अहमद सुमन नहीं रहे। शनिवार को सुबह जैसे ही उनके निधन की खबर आई, चारों तरफ शोक की लहर दौड़ गई। कई संगठनों एवं समाजसेवियों ने उनको शोक संवेदना प्रकट करते हुए कहा कि वह एक जिंदादिल व मिलनसार इंसान थे। उन्होंने अपने जीवन काल में जहां एकता भाईचारे की मिसाल पेश की। वहीं कलंदर समाज को शिक्षा से जोड़ने का भी सफल प्रयास किया। अमीर अहमद सुमन ने कुछ दिन पूर्व अपने मित्र को बताया था कि वह एक मीटिंग में गए थे। उसके बाद उनको गर्म-सर्द के कारण वायरल हो गया ऑक्सीजन स्तर नीचे आने की वजह से पिछले एक हफ्ते से वह सआदत अस्पताल में भर्ती थे।
72 वर्षीय सुमन ने कई पुस्तकें लिखी और वह वर्तमान में टोंक के इतिहास व यहां की कई ऐतिहासिक गतिविधियों को लेकर एक पुस्तक लिख रहे थे। उन्होंने बताया था कि उस पुस्तक के 700-800 पेज वह लिख चुके हैं। जानकारों को जहां उस पुस्तक का इंतजार था। लेकिन इंतजार के बीच ही वो दुनिया से रुखसत हो गए। 2009 में वह डाईट से रिटायर्ड हुए थे। 1993 में शिक्षक दिवस पर राज्यपाल द्वारा सम्मान भी दिया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn